system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Județele României.
assistant
Împărțirea României în 41 de județe este unul dintre nivelurile de organizare administrativă a teritoriului României, anume nivelul NUTS III, cele 4 macro-regiuni formând nivelul NUTS I, cele 8 regiuni de dezvoltare nivelul NUTS II, iar municipiile și comunele, nivelul NUTS IV.

Ultima reformă administrativ-teritorială majoră din România a avut loc în anul 1968 când s-a trecut de la împărțirea pe regiuni și raioane (având ca model împărțirea teritoriului Uniunii Sovietice) la reîmpărțirea pe județe (care fuseseră desființate de autoritățile comuniste în 1951, reforma din 1968 înființând însă județe mai mari și mai puțin numeroase).

Din anul 1968, teritoriul României a fost împărțit în 39 de județe, plus municipiul București care, deși este reședința județului Ilfov, este administrat separat ca municipiu cu statut de județ, care nu face parte din Ilfov, județul înconjurător. În 1981 s-au înființat încă două județe, județul Giurgiu și județul Călărași, și județul Ilfov a devenit Sectorul agricol Ilfov în subordinea municipiului București. În 1997, legea nr. 50/97 a reînființat județul Ilfov.

Suprafața medie a județelor este de 5.809 km2, județul Timiș (8.697 km2) fiind cel mai mare, iar județul Ilfov (1.583 km2), cel mai mic.

Date demografice 
Potrivit datelor recensământului din 2021, ale Institutului Național de Statistică, populația medie a celor 41 de județe ale României este de 422.850, județul Iași fiind cel mai populat (760.774), iar județul Tulcea (193.355), cel mai puțin. Municipiul București, care are același nivel administrativ ca un județ, este mai populat și mai mic decât orice județ, cu 1.716.961 de oameni și 228 km2.
Județul cu densitatea populației cea mai ridicată este Ilfov (340 loc/km²). La extrema opusă, Tulcea are o densitate de doar 23 loc/km².

Istorie 
Împărțirea țărilor române în județe este atestată documentar la 8 ianuarie 1392, când domnitorul Mircea cel Bătrân printr-un hrisov numește „ținutul Vâlcii” județ. Astfel, județul Vâlcea este primul județ atestat documentar de pe teritoriul actual al României.

Note

Bibliografie 
 Colecția „Județele patriei”, Editura Academiei Republicii Socialiste România, anii 1976-1979

Lectură suplimentară 
 Atlasul județelor din Republica Socialistă România, Vasile Cucu, Didactică și pedagogică, 1978
 Județele României Socialiste, Editura politică, 1972

Vezi și

Legături externe 
 Istoria numelor județelor din România. De unde provine denumirea regiunii în care locuiți, 11 ianuarie 2013, Lavinia Balulescu, Adevărul
 16 februarie 1968. Controversele ultimei reorganizări administrativ-teritoriale, 16 februarie 2013, Laurențiu Ungureanu, Adevărul
 INFOGRAFIE Cât valorează fiecare județ al României, în funcție de PIB, 5 mai 2011, Adevărul
 Top 5 cele mai vizitate județe din România, 6 martie 2011, Ana Bâtcă, Evenimentul zilei
 Care sunt județele României? 24 august 2023,Editura Educațională Twinkl 

1968 în România
Fondări în 1968